Ελληνικό δημοψήφισμα του 1862

Από τις 19 Νοεμβρίου 1862 (1 Δεκεμβρίου σύμφωνα με το γρηγοριανό ημερολόγιο), στην Ελλάδα έλαβε χώρα δημοψήφισμα για την υποστήριξη της απόφασης επιλογής του Πρίγκιπα Αλφρέδου του Ηνωμένου Βασιλείου, μετέπειτα Δούκα του Εδιμβούργου, ως βασιλιά της χώρας. Τα αποτελέσματα ανακοινώθηκαν τον Φεβρουάριο του επόμενου έτους. Από τις 240.000 ψήφους, η συντριπτική πλειοψηφία, με πάνω από 95%, ήταν υπέρ του Αλφρέδου.Clogg, σελ. 82 Ο τέως βασιλιάς Όθωνας, ο οποίος καθαιρέθηκε μετά από λαϊκή εξέγερση, έλαβε μία ψήφο.Van der Kiste, σελ. 5 Υπήρχαν έξι ψήφοι για Έλληνα βασιλιά και 93 για μετάβαση σε δημοκρατικό πολίτευμα.Forster, σελ. 17

Παρά το αποτέλεσμα, οι Μεγάλες Δυνάμεις (Βρετανία, Γαλλία, Ρωσία) αρνήθηκαν να στείλουν κάποιο μέλος τους ως διάδοχο του ελληνικού θρόνου. Τελικά, ο Πρίγκιπας Γουλιέλμος της Δανίας, ο οποίος έλαβε έξι ψήφους στο δημοψήφισμα, ανέλαβε καθήκοντα ως ο νέος "Βασιλιάς των Ελλήνων".

 Τα γεγονότα που προηγήθηκαν 
Τον Οκτώβριο του 1862, ο Βασιλιάς Όθωνας καθαιρέθηκε μετά από λαϊκή εξέγερση.Lidderdale, σελ. 212 Αν και ο ελληνικός λαός ήταν αντίθετος στη βασιλεία του Όθωνα, δεν απέρριπτε τη μοναρχία. Πολλοί Έλληνες επιδίωκαν στενότερους δεσμούς με την κυρίαρχη παγκόσμια δύναμη, τη Μεγάλη Βρετανία. Έτσι συμμάχησαν υπό την ιδέα ότι ο πρίγκιπας Αλφρέδος, ο δευτερότοκος γιος της Βασίλισσας Βικτωρίας και του Πρίγκιπα Αλβέρτου, θα μπορούσε να γίνει ο επόμενος βασιλιάς. Ο Βρετανός Υπουργός Εξωτερικών υποκόμης Πάλμερστον πίστευε ότι οι Έλληνες «παρακαλούσαν για εδαφική επέκταση»,Van der Kiste, p. 4, αναμένοντας ότι η εκλογή του Αλφρέδου ως βασιλιά θα είχε ως επακόλουθο την ενσωμάτωση των Ιονίων Νήσων στο ελληνικό κράτος.

Η Διάσκεψη του Λονδίνου (1832) απαγόρευσε στις βασιλικές οικογένειες των τριών δυνάμεων να δεχθούν το ελληνικό στέμμα, ενώ η Βασίλισσα Βικτωρία ήταν κάθετα αντίθετη με την ιδέα. Παρ' όλα αυτά, οι Έλληνες επέμεναν για τη διεξαγωγή δημοψηφίσματος σχετικά με το ζήτημα του αρχηγού του κράτους τον Νοέμβριο του 1862. Ήταν το πρώτο δημοψήφισμα που έλαβε χώρα στην Ελλάδα.

 Αποτελέσματα 
Τα αποτελέσματα ανακοινώθηκαν στην Ελληνική Εθνοσυνέλευση τον Φεβρουάριο.The Times, 16 February 1863, p. 6, col. A Ο αριθμός των ψήφων διαφέρει ελάχιστα στις αναφορές. Οι διαφορές προκύπτουν από ανακρίβειες, τυπογραφικά λάθη και καθυστερήσεις στη συλλογή και καταμέτρηση των ψήφων.Finlay, George; Tozer, Henry Fanshawe (editor) (1877), A history of Greece, from its conquest by the Romans to the present time, B.C. 146 to A.D. 1864, vol. VII, Oxford: Clarendon Press Οι ψήφοι, στην πλειονότητά τους, δεν ήταν μυστικές, ενώ τα ψηφοδέλτια δεν ήταν ομοιόμορφα. Οι ψηφοφόροι μπορούσαν να γράψουν το όνομα του βασιλιά που προτιμούσανNohlen, D & Stöver, P (2010) Elections in Europe: A data handbook, σελ. 863  και οι ψήφοι γενικά έλαβαν τη μορφή εκστρατείας συλλογής υπογραφώνSee, for example, reports of voting in The Times, 8 December 1862, p. 12, col. A. 
ΕπιλογήΨήφοιΠηγήΠρίγκιπας Αλφρέδος230.016The Times, 16 February 1863, p. 6, col. AFinlay, George; Tozer, Henry Fanshawe (editor) (1877), A history of Greece, from its conquest by the Romans to the present time, B.C. 146 to A.D. 1864, vol. VII, Oxford: Clarendon PressΠρίγκιπας Λόιχτενμπεργκ2.400Ορθόδοξος Βασιλιάς1.917Ρώσος αυτοκράτορας1.841Μεγάλος Δούκας Νικόλαος1.821Βασιλιάς1.763Πρίγκιπας Νικόλαος της Ρωσίας1.741Ζήτω οι Τρεις Δυνάμεις482Κωνσταντίνος Νικολάγιεβιτς της Ρωσίας478Ναπολέων Ιωσήφ Βοναπάρτης345Αυτοκρατορικός Πρίγκιπας της Γαλλίας246Δημοκρατία93Ρώσος Πρίγκιπας14Πρίγκηπας Αμεδαίος της Ιταλίας13Αυτοκρατορικός Πρίγκιπας της Ρωσίας9Κάποιο μέλος των Ρομανώφ8Φίλιππος του Βελγίου (1837-1905)7Πρίγκιπας Γουλιέλμος της Δανίας (νικητής)6Πρίγκιπας Υψηλάντης6Τζουζέπε Γκαριμπάλντι3Ερρίκος της Ορλεάνης3Ναπολέων Γ΄2Σουηδός πρίγκιπας2Φραγκίσκος της Ορλεάνης1Πατρίς ντε Μακ Μαόν1Ιωάννης-Γαβριήλ Εϋνάρδος1Όθων Α΄ της Ελλάδας1Συνολικός αριθμός ψηφοφόρων241.202

 Επακόλουθα 
Παρά τη φαινομενικά συντριπτική υποστήριξη προς τον Αλφρέδο και τη δήλωση της Συνέλευσης ότι ο Αλφρέδος είναι ο νέος βασιλιάς, οι Δυνάμεις ήταν αδιάλλακτες και ο Αλφρέδος αρνήθηκε τον θρόνο. Ο δεύτερος, ο Πρίγκιπας του Λόιχτενμπεργκ, καθώς και πολλοί από τους άλλους υποψηφίους, επίσης ήταν μη αποδεκτοί για τις μεγάλες Δυνάμεις, δεδομένου ότι ήταν μέλη της γαλλικής και ρωσικής βασιλικής οικογένειας, τα οποία αποκλείονταν σύμφωνα με τη Διάσκεψη του Λονδίνου. Οι Έλληνες και οι μεγάλες Δυνάμεις έψαχναν για εναλλακτική λύση υποψηφίων και η επιλογή τους τελικά έπεσε στον Πρίγκιπα Γουιλιέλμο της Δανίας, ο οποίος ήταν ο δευτερότοκος γιος του Βασιλιά Χριστιανού Θ΄. Ο Γουλιέλμος εξελέγη με ομόφωνη απόφαση της ελληνικής εθνοσυνέλευσης. Ενθρονίστηκε ως Γεώργιος Α΄ και διατηρήθηκε στον θρόνο για μισό αιώνα.Woodhouse, σελ. 170 Ο πρίγκιπας Αλφρέδος ονομάστηκε Δούκας του Εδιμβούργου από τη μητέρα του, το 1866, και έγινε ο βασιλεύων Δούκας του Σαξ-Κόμπουργκ και Γκότα στη Γερμανία το 1893.e.g. Statesman's Yearbook 1898

Μετά την ενθρόνιση του Γεωργίου, προς μεγάλη χαρά των Ελλήνων, η βρετανική κυβέρνηση ανακοίνωσε ότι θα παραχωρήσει τα Επτάνησα στην Ελλάδα, ως κίνηση καλής θέλησης.The Times (London), 8 June 1863, p. 12, col. C

 Παραπομπές 

 Βιβλιογραφία 






Κατηγορία:Μοναρχία της Ελλάδας
1862
Κατηγορία:Δημοψηφίσματα το 1862
Κατηγορία:Ναπολέων Γ΄
Κατηγορία:Γεώργιος Α΄ της Ελλάδας
Κατηγορία:Όθων Α΄ της Ελλάδας